Ρόζες

Η Ρόζες (, ) είναι πόλη στην επαρχία της Ζιρόνα, στην Καταλωνία, στην βορειοανατολική Ισπανία. Υπολογίστηκε για το 2013 ότι είχε 19.891 κατοίκους. Είναι σημαντικό αλιευτικό και τουριστικό κέντρο. Στην αρχαιότητα στη θέση της Ρόζες βρισκόταν η αρχαία ελληνική πόλη Ρόδη.

Ιστορία 

Η προέλευση της Ρόδης (ελληνικά: Rhode) αμφισβητείται. Μια θεωρία υποστηρίζει ότι ιδρύθηκε τον 8ο αιώνα π.Χ. από έλληνες αποίκους από τη Ρόδο. Φαίνεται πιο πιθανό ότι ιδρύθηκε τον 5ο αιώνα π.Χ. από Έλληνες από τη Μασσαλία, ίσως με ανάμειξη αποίκων από το γειτονικό Εμπόριο. Στην περιοχή εντοπίζονται ρωμαϊκά κυρίως ερείπια από τον 2ο αιώνα π.Χ. που συνδυάζονται με μία παλαιοχριστιανική εκκλησία και νεκρόπολη. Μετά την κατάρρευση της ρωμαϊκής εξουσίας, η πόλη φαίνεται ότι εγκαταλήφθηκε· στον κοντινό λόφο Ρομ έχει εντοπισθεί ένας οχυρωμένος οικισμός από την εποχή των Βησιγότθων.

Η μεσαιωνική πόλη μεγάλωσε γύρω από το μοναστήρι της Αγίας Μαρίας της Ρόζες (αναφορές του οποίου εντοπίζονται ήδη το 944) και ανήκε στην κομητεία της Ενπούριες.

Εξωτερικοί σύνδεσμοι

Παραπομπές

Πηγές
 Ιωάννης Σβορώνος: Ιστορία των νομισμάτων, Ήτοι εγχειρίδιον ελληνικής νομισματικής, Τόμος Α', Εν Αθήναις, Τύποις Π. Δ. Σακελλαρίου, 1898.

Πόλεις της Καταλονίας